जिन विधानसभा क्षेत्रों में आज मतदान हो रहा है वहां सुबह से ही मतदाताओं की कतार लग गई थी और वे अपनी बारी का इंतजार कर रहे थे. मतदान शुरू होने के बाद उन्होंने अपने मताधिकार का प्रयोग किया. सुबह मतदान करने के लिए महिला मतदाता भी बड़ी संख्या में मतदान केंद्रों पर पहुंच गई थी. वहीं, युवा मतदाताओं में उत्साह देखा गया है. मुख्‍य चुनाव आयुक्‍त ओपी रावत ने छत्‍तीसगढ़ में सोमवार को हो रहे पहले चरण के चुनाव को लेकर जानकारी दी है कि इन चुनावों के लिए करीब 900 मतदानकर्मियों को मतदान केंद्रों तक हेलिकॉप्‍टर से सुरक्षित पहुंचाया गया है. साथ ही करीब 16,500 मतदानकर्मियों को सड़क के रास्‍ते पहुंचाया गया है. उनका मानना है कि शांतिपूर्ण चुनाव कराने के लिए तैयारियां ठीक हैं.